- Hindi News
- National
- चैकपोस्ट के स्टाफ से रुपए मांगने व बलवे के आरोप में आप के 7 कार्यकर्ता गिरफ्तार
चैकपोस्ट के स्टाफ से रुपए मांगने व बलवे के आरोप में आप के 7 कार्यकर्ता गिरफ्तार
नयागांव चैकपोस्ट के स्टाफ से अवैध रूप से रुपयों की मांग, मारपीट व शासकीय कार्य में बाधा के आरोप में जावद पुलिस ने आम आदमी पार्टी (आप) के 7 नेताओं को गिरफ्तार मंगलवार को कोर्ट में पेश किया। कोर्ट ने उन्हें हिरासत में भेजने के आदेश दिए। आप नेताओं का कहना है हमने चैकपोस्ट पर होलोग्राम लगे स्टीकर से अवैध वसूली का भंडाफोड़ किया था। इससे आरटीओ निरीक्षक व पुलिस ने झूठे आरोप में कार्रवाई की है।
जावद के एसडीओपी इंद्रजीतसिंह बाकरवाल ने बताया 3 दिसंबर को नयागांव चैकपोस्ट के निरीक्षक डीपी पटेल की शिकायत पर नवीन अग्रवाल, अशोक सागर, अक्षय धनगर सहित 20-25 अज्ञात लोगों के खिलाफ केस दर्ज किया था। उनपर टैक्स वसूली के दौरान शासकीय कार्य में बाधा, तोड़फोड़, स्टाफ से मारपीट व अवैध रुपए मांगने का आरोप है। सोमवार रात को नवीन अग्रवाल, अशोक सागर, अक्षय धनगर के अलावा चंद्रेश जैन, रिजवाना खान, राजेंद्र कौर व अब्दुल रज्जाक को गिरफ्तार किया। नीमच कोर्ट ने उन्हें जेल भेद दिया।
इधर चैकपोस्ट स्टाफ द्वारा अगस्त में की गई कथित अवैध वसूली की जांच कर रहे जावरा सीएसपी दीपक शुक्ला ने बताया आरोपियों को बुधवार को प्रोडक्शन वारंट पर लिया जाएगा।
अक्षय धनगर। इनसेट: अब्दुल रज्जाक।
गाड़ी में झांकते (बाएं से दाएं) नवीन अग्रवाल, चंद्रेश सेन व अशोक सागर।
इन कार्यकर्ताओं को कोर्ट ने भेजा न्यायिक हिरासत में
पूर्व जिलाध्यक्ष ने कहा- गिरफ्तार हुए आप नेताओं के पद फर्जी
आप के पूर्व जिलाध्यक्ष व राष्ट्रीय कार्यकारिणी सदस्य एडवोकेट अमित शर्मा के अनुसार गिरफ्तार लोगों ने फर्जी पद ले रखे हैं। आप की वेबसाइट में साफ है पार्टी में पदाधिकारी मिशन विस्तार के आधार पर तय होंगे। ये खुद पदाधिकारी बन बैठे। ये भ्रष्टाचार मिटाने के बजाय भ्रष्टाचार करने के लिए दिल्ली के ट्रांसपोर्टरों ने इन्हें खरीद रखा है। पुलिस की कार्रवाई सही है। पार्टी के नेशनल सेक्रेट्री पंकज गुप्ता को शिकायत कर इन्हें पद से हटाने के लिए कहेंगे।
आयकरदाता को हथकड़ी लगाने का आरोप, एसडीओपी बोले- नहीं लगाई
अभिभाषक मनीष जोशी का आरोप है जावद पुलिस आप के जिला समन्वयक नवीन अग्रवाल को हथकड़ी लगाकर ले गई। आयकरदाता को हथकड़ी लगाने का प्रावधान नहीं है। एससी-एसटी एक्ट में प्रकरण भी तभी दर्ज होता है जब संबंधित व्यक्ति को नोटिस देकर जवाब ले लिया गया हो। पुलिस ने ऐसा नहीं किया। एसडीओपी बाकरवाल ने बताया जांच के बाद प्रकरण दर्ज किया। इसलिए जवाब मांगने की जरूरत नहीं है। हथकड़ी लगाकर किसी को गिरफ्तार नहीं किया।
बंधी शुरू कर दो, वरना लोकायुक्त में शिकायत करेंगे, धरना देंगे
3 दिसंबर को दर्ज कराई रिपोर्ट में आरटीओ निरीक्षक पटेल ने पुलिस को बताया 2 दिसंबर को चैकपोस्ट पर आप के नवीन अग्रवाल ने कर्मचारियों से कहा- अब भी तुम्हारे पास समय है। हमारी बंदी शुरू कर दो, नहीं तो तुम्हारे विरुद्ध लोकायुक्त व अन्य विभागों में शिकायत करेंगे। साथियों के साथ मिलकर धरना देंगे। इसके चलते आरोपियों के खिलाफ धारा 147, 148, 149, 323, 294, 506, 327, 332, 353 के साथ एससी-एसटी एक्ट की धारा 3, 1 (11) व लोक संपत्ति नुकसानी अधिनियम की धारा-3 में केस दर्ज किया।
28 अगस्त 2015 को ट्रक का पुराना चेसिस लेकर निकले सिम्बाड़का (हरियाणा) निवासी मुकेश सैनी ने तत्कालीन कलेक्टर नंद कुमारम् को फोन लगाकर शिकायत की थी। बताया था- नयागांव इंटीग्रेटेड चैकपोस्ट पर स्टीकर लगाकर अवैध वसूली की जा रही है। सैनी ने शिकायत में बताया मुझसे 2200 रुपए लिए स्टीकर लगाया लेकिन रसीद नहीं दी। कर्मचारियों ने स्टीकर लगा रहने से एक महीने तक फ्री आना-जाना मिलेगा। तत्कालीन कलेक्टर ने तहसीलदार अनिल भाना को भेजा। उन्होंने 1600 होलोग्राम लगे स्टीकर जब्त किए। आप ने केस कायम करने की मांग को लेकर आंदोलन शुरू किया था। उज्जैन रेंज के आईजी वी मधुकुमार ने बताया जांच अधिकारी (सीएसपी जावरा) से जानकारी ली जाएगी। जांच जल्द पूरी की जाएगी।
इस मामले में नहीं हुई कार्रवाई
28 अगस्त को चैकपोस्ट पर अवैध वसूली में उपयोग हो रहे होलोग्राम लगे स्टीकर तहसीलदार ने जब्त किए थे। जांच ढाई महीने पहले आपको सौंपी गई थी। इसमें अब तक क्या हुआ?
जांच चल रही है। फरियादी मुकेश सैनी को तलाशने टीम हरियाणा के सिम्बाड़का गई थी लेकिन उसका पता सही नहीं मिला।
पुलिस ने चैकपोस्ट पर अवैध वसूली के मामले में अज्ञात अधिकारियों-कर्मचारियों के खिलाफ धारा 420, 467, 468, 470, 471, 472, 406, 120 बी में प्रकरण कायम किया था। अधिकारी-कर्मचारी अब तक अज्ञात हैं, क्यों?
जांच चल रही है। कुछ अधिकारियों-कर्मचारियों के ट्रांसफर हो चुके हैं। उनसे पूछताछ के बाद ही पता चलेगा।
आप के नेताओं पर बाद में प्रकरण दर्ज हुआ। उसमें तीन ज्ञात के साथ बाकी अज्ञात भी ज्ञात हो गए, लेकिन आरोपी अधिकारी-कर्मचारियों के बयान तक नहीं हुए? चैकपोस्ट से सीसीटीवी फुटेज क्यों नहीं ले पाए?
एेसा नहीं है। हमने सीसीटीवी फुटेज मांगे हैं लेकिन चैकपोस्ट ने नहीं दिए। फुटेज की फिर से मांग की जाएगी। आप के नेताओं को जावद पुलिस ने पकड़ा। हम तो उन्हें प्रोडक्शन वारंट पर लेंगे।
नहीं मांगे सीसीटीवी फुटेज
चैकपोस्ट के आरटीओ निरीक्षक पटेल ने बताया हमसे पुलिस ने अब तक सीसीटीवी फुटेज नहीं मांगे हैं। मांगेंगे तो दे देंगे।
आप नेता राजेंद्र कौर व रिजवाना खान।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva